Ärinaine Tiina Mõis on võlakirjadest targu eemale hoidnud, kuna peab neisse otse investeerimist liiga riskantseks. "Minu varahaldur pole tulnud jutuga, et kuule, Tiina, paneme nüüd siia kohalikesse võlakirjadesse ka raha. Ta juba teab, et ma olen konservatiivne." Mõisa sõnul on praeguses kontekstis panga rida laenu anda ja kui pank ei anna, peaks ka võlakirjainvestor arvestama, et seda riskantsem on investeering. "Kohalikud võlakirjad sobivad väga riskialtile investorile," on Mõis  veendunud.